Case ID: 1198515
Sentence 0: Təqsirləndirilən şəxs2 satış məqsədi ilə qanunsuz olaraq narkotik vasitəni külli miqdarda əldə etmə, saxlama, daşıma və Azərbaycan Respublikasının gömrük sərhədindən gömrük nəzarətindən gizli, qaçaqmalçılıq yolu ilə keçirmə barədə 2019-cu ilin oktyabr ayın sonları-noyabr ayının əvvəllərində İran İslam Respublikasında İran İslam Respublikasının vətəndaşı Təqsirləndirilən şəxs1, İran İslam Respublikasında olan şəxsiyyəti istintaqla müəyyən edilmiş şəxs və şəxsiyyətləri istintaqla müəyyən edilməmiş digər şəxslərlə qabaqcadan əlbir olub cinayət əlaqəsinə girmiş, əldə edilmiş ümumi razılığa və cinayətkar niyyətə uyğun olaraq x xxxxxx 2019cu il tarixdə cinayətkar qrupun üzvü Təqsirləndirilən şəxs1 ilə birlikdə Dövlət Gömrük Komitəsi Cənub Ərazi Baş Gömrük İdarəsinin Astara gömrük postundan keçməklə İran İslam Respublikasından Azərbaycan Respublikasına gəlmiş, əldə edilmiş ümumi razılığa və cinayətkar niyyətə uyğun olaraq x xxxxxx 2019-cu il tarixdə cinayət qrupun üzvü Təqsirləndirilən şəxs1 Bakı şəhəri, Nəsimi rayonu, “Qış Parkı”nda yerləşən “Özsüt” restoranının yaxınlığında şəxsiyyəti istintaqla müəyyən edilmiş şəxsdən istintaqa məlum olmayan vaxtda və şəraitdə İran İslam Respublikasından Azərbaycan Respublikasına qaçaqmalçılıq yolu ilə gətirilmiş 2 ədəd dairəvi formalı, metal materialından dəzgah ehtiyat hissəsinin içərisində gizlədilmiş külli miqdarda, ayrıayrılıqda təmiz çəkiləri 1.517 qram və 1.444 qram olmaqla ümumi təmiz çəkisi 2961 qram təşkil edən narkotik vasitə - tiryəki tamah niyyəti və satış məqsədi ilə qəsdən qanunsuz olaraq əldə etmiş, daşımış, əldə edilmiş ümumi razılığa və cinayətkar niyyətə uyğun olaraq Təqsirləndirilən şəxs1 ilə kirayə yaşadıqları Bakı şəhəri, Nəsimi rayonu, “Qış Parkı”nın yaxınlığında yerləşən mənzildə saxlamış və x xxxxxx 2019-cu il tarixdə, saat 12:30 radələrində Dövlət Gömrük Komitəsi Əməliyyat-İstintaq Baş İdarəsi Əməliyyat İdarəsinin və Cənub Ərazi Baş Gömrük İdarəsi Əməliyyat və Təhqiqat İdarəsinin əməkdaşlarının Bakı şəhəri, Nəsimi rayonu, Füzuli küçəsində keçirdikləri birgə əməliyyat tədbiri nəticəsində cinayətkar qrupun üzvü Təqsirləndirilən şəxs1 ilə birlikdə həmin narkotik vasitəni kirayə yaşadıqları evdən götürüb daşıyaraq “Əmi” adı ilə şərti alıcı qismində cəlb edilmiş gömrük əməkdaşı Şahid1 satmaq istəyərkən saxlanılmış və külli miqdarda, ümumi təmiz çəkisi 2.961 qram təşkil edən tiryək narkotik vasitəsi aşkar edilərək götürülmüşdür.